b'\n_START_ARTICLE_\nRickenbacker 4001 Bass\n_START_PARAGRAPH_\nRickenbacker 4001 Bass je bas kitara, nastala leta 1961. Ta model je spremljevalec zasedb \xc5\xa1estdesetih let, ki so igrale psihedeli\xc4\x8dni rock, ter skupin sedemdesetih, ki so izvajale hard rock, progresivni rock in punk rock. Na za\xc4\x8detku osemdesetih se je umaknil z glasbenega prizori\xc5\xa1\xc4\x8da, saj ni dosegal novih zvokovnih standardov, ki jih je postavila takratna glasbena industrija. V zadnjem \xc4\x8dasu se spet pojavlja - saj \xc5\xbeivimo v dobi vsesplo\xc5\xa1nega revival trenda. Danes je to kultna bas kitara velike vrednosti._NEWLINE_Tako zunanji videz kot zvok (kovinsko srednjetonski) sta izjemno originalna in neprimerljiva z drugimi bas kitarami. Model iz \xc5\xa1estdesetih se nekoliko razlikuje od modela iz sedemdesetih\xc2\xa0: ima dalj\xc5\xa1o in \xc5\xa1ir\xc5\xa1o glavo, tanj\xc5\xa1i vrat (ki se je povsem ukrivil nazaj, \xc4\x8de si odstranil strune - strune so ga dejansko ohranjale v ravnem polo\xc5\xbeaju) in na glavi pritrjeno plo\xc5\xa1\xc4\x8dico iz pleksi stekla, na kateri pi\xc5\xa1e Rickenbacker.'